
 ఆ రాత్రి పడుకుంటే తంబూరా పట్టుకుని, వ్రేళ్ళు కదలిస్తూ కమనీయంగా గానం చేసే వేదిత స్వరూపమే అతని కన్నులముందు చీటికీ మాటికీ సాక్షాత్కరించసాగింది. ఒకరోజు వేకువఝామునే లేచి, తూర్పున తొలిరేఖలు విచ్చుకోక ముందే కెమేరా భుజాన తగిలించుకుని ఏటివైపు నడిచి వెళ్లాడు. ఏటికి అవతలివైపు ఓ గంగరావి చెట్టు వుంది. దాని వెనుక నిలబడి చెట్టుకు ఆనుకుని సిగరెట్టు కాల్చుకుంటున్నాడు. ఆ సమయంలో తను చేస్తున్న పని అనౌచిత్యం అనిగానీ, కుసంస్కారం అనిగానీ అతనికి అనిపించలేదు. తనని చూసి అతను సిగ్గుపడలేదు. క్రమంగా తూర్పున ఎర్రని కాంతి ఉదయించి, ఆ కాంతి వివిధ కిరణాలుగా భూమిమీదకు వ్యాపించసాగింది. ఏటిలో జలజల పారుతూన్న నీరు ఎర్రగా మెరుస్తూ శోణిమ కాంతుల్ని విరజిమ్మసాగింది. గంగరావిచెట్టుమీద గూళ్ళలోని పక్షులు కలకలరావం చేస్తూ గాలిలోకి లేచాయి. శిశిరఋతువు కావటంవల్ల గాలికి చుట్టుప్రక్కల చెట్లమీద ఆకులు ఒక టొకటిగా రాలిపడుతున్నాయి. దూరాన తెల్లని వెలుగు తళుక్కుమని మెరిసింది. మంచినీటికని బిందె తీసుకుని, మేలిముసుగు వేసుకుని వేదిత హంసలా నడిచివచ్చింది. శేషశాయి అప్రతిభుడయాడు. అతని చేతులు వొణికాయి. ఆమెకు తాను ఎక్కడ కనబడతానో అని బాగా చెట్టుచాటుకు జరిగి నిల్చున్నాడు. వేదిత బాగా దగ్గరకు వచ్చింది. ఏటి దాపున నాలుగయిదు చలమలు తియ్యబడి ఉన్నాయి. ఆ సమయంలో అక్కడ మోహనమూర్తి అయిన వేదితా, చెట్టుచాటున దొంగలా పొంచివున్న శేషశాయీ తప్ప ఎవరూ లేరు. పల్లెప్రజలు మంచినీరు తీసుకుపోటానికని ఇంకా రావడం మొదలిడలేదు. వేదిత ఒక చలమదగ్గర నిలబడి బిందెలో నీళ్ళు నింపుకోవటానికని క్రిందికి వంగింది. మేలిముసుగు క్రిందికి జారింది. కెమేరామీద అతని చెయ్యివొణికింది. కెమేరా క్లిక్ మంది. వేదిత నీళ్ళు నింపుకుని ఒక చేత్తో బిందె భుజానికి ఆన్చుకుని, మరో చేత్తో మేలిముసుగు సరిచేసుకుంది. మళ్లీ కెమేరా క్లిక్ మంది. వేదిత వెనుదిరిగి చంకలో బిందెతో ఊరివైపుగా వెళ్లిపోతోంది. మళ్ళీ కెమేరా క్లిక్ మంది.  అదే రోజు బస్తీకి వెళ్ళి ఆ ఫోటోలు ప్రింటు చేయించుకు వచ్చాడు. ఆ రాత్రి భోజనం చేశాక తన గదిలో టేబుల్ ముందు కుర్చీలో కూర్చుని ఆ ఫోటోలను ముందు పెట్టుకుని దీక్షగా పరిశీలిస్తున్నాడు. మేలి ముసుగు జారినప్పుడు ఆమె జుట్టు ముడివీడి ఉంది. అప్పుడు వీడిందో, లేక అసలు ముడి వేసుకోలేదో,ముందుకు వంగినప్పుడు ఆమె కురులు రెండు భుజాల మీదుగా క్రిందికి జారాయి. ఎంత వొత్తుగా, అందంగా ఉన్నాయి ఆమె శిరోజాలు! క్రిందికి వొంగినప్పుడు ఆమె పమిటకూడా కాస్త ప్రక్కకు తొలిగింది. ఎంత ముగ్దమనోహరమైన ఆమె యవ్వనం! మేలి ముసుగు సవరించు కుంటున్నప్పుడు తీసిన రెండవ చిత్రం వంక అతని దృష్టి మరలింది. అందులో అతనికి వాస్తవమైన హిందూ వనిత చూపరుల్ని పరవశుల్ని చేసే నాజూకుతనం, ఎన్నాళ్ళ క్రిందటో అతను మరిచిపోయిన సంప్రదాయం, అందరూ ఇలా ఉంటే బాగుండుననే భ్రాంతి కలిగించే సహజత్వం కనిపించాయి. మూడవ చిత్రం ఆమె బిందె తీసుకుని వయ్యారంగా కదలి వెళ్ళిపోతున్నప్పుడు వెనుకనుండి తీసినది, అసలైన అజంతా శిల్పం, నిజమైన స్త్రీ సౌందర్యం వెనుకవైపు నుండి చూసినప్పుడే వ్యక్తమవుతుందన్న నిశ్చయానికి వచ్చాడు. పోతపోసినట్లు ఉన్న విగ్రహం, ఏ భాగానికా భాగం చక్కగా అమిరినట్లున్న శరీర.... అతను వివశుడైపోయాడు. అతని మనసు సంపుల్లమానమై ముఖం ప్రపుల్లమై ద్యోతకమైంది. తన దృష్టిలో, ఆలోచనలో ఏమయినా దోషమున్నదా అని సంశయం కలిగింది. ప్రతి ఒక్కరూ ఆమెను పవిత్రభావంతో చూస్తున్నప్పుడు తనకే ఆమె అందచందాలని గురించి, లావణ్యాన్ని గురించి ఎందుకిలాంటి ఊహలు ఉత్పన్నమవుతున్నాయి? తను అంతటి కామాంధుడా? కామంధుడే కావచ్చు. అది మనిషికి అసహజం కాదు. ఒక యవ్వనవతి అపూర్వ సోయగాన్నీ, విలాసాన్నీ చూసి వివశుడవటం ప్రకృతి విరుద్ధము అవుతుందా? అతని ఆలోచన్లకు అతనికే నవ్వు వచ్చింది. తను అమెరికాలో నాలుగేండ్లకు పైగా ఉండి వచ్చాడు. ఆ దేశంలో నిషేధమనే మాట అతను విస్మరించాడు. స్వగ్రామంలో ఉన్నప్పుడు తనకు గల నమ్మకాలను విసర్జించాడు,మాంసం భుజించాడు, మద్యం సేవించాడు. అందగత్తెలతో యధేచ్ఛగా విహరించాడు. పెద్ద పెద్ద విందులూ, వినోదాలలో పాల్గొని డ్యాన్సులు చేశాడు. అతని అనుభవానికి హద్దులు లేవు. ఖుషీగా, విలాసంగా, మత్తుగా కాలం గడిపాడు. మొదట్లో అతనూ చాదస్తంగా, మందసంగా కొంతకాలం గడిపాడు. అతని సహపాఠి, ఓ అమెరికా మిత్రుడు అతన్ని పూర్తిగా మార్చేశాడు. శాయి మనోభావాలు, ఆడవాళ్ళని గురించి అతనికన్న మృదువైన అభిప్రాయాలూ అవగతం చేసుకుని ఆ మిత్రుడు తన సిద్ధాంతాలను అతనికి బోధించసాగాడు. "ఐ కాన్ట్ ఎడోర్ ఉమెన్, ఐ నో ఓన్లీ హౌ టు ఎన్ జాయ్ హర్" అనేవాడు. క్రమ క్రమంగా ఆ మాటలు శాయికి తలకెక్కాయి. తన పాత పద్ధతులకి స్వస్తిచెప్పి. కొత్త కవచం ధరించి, అమెరికన్ మిత్రుడ్ని అనుసరించి ముందుకు సాగాడు. ఆ మత్తులో, నూతన ఒరవడిలో తండ్రి చనిపోయినట్లు ఇంటి దగ్గర్నుంచి వచ్చిన కేబుల్ కూడా అతన్ని కదిలించలేదు. ఏం చేస్తాం? ముసలాడు మహా బ్రతికితే యింకో రెండేళ్ళు బ్రతికేను. కాస్త ముందుగా పోయాడు. నే నిప్పుడు వెళ్ళి ఏం చేస్తాను?" అన్నాడు త్రాగిన మైకంలో వాలుకుర్చీలో వెనక్కివాలి కళ్ళు మూసుకుంటూ. కాని అతని మిత్రుడే అతనికి నిషా వదలగొట్టి, బలవంతంచేసి విమానాశ్రయందాకా తీసుకువెళ్ళి ప్లేన్ ఎక్కించాడు. అతను స్వగ్రామానికి వచ్చి సరిగ్గా పది రోజులున్నాడంటే, కలగాపులగంగా, యాంత్రికంగా, హడావుడిగా ఏదో తంతు జరిపిస్తూ ముళ్ళమీద గడిపినట్లు గడిపాడు. ఎప్పుడు ఈ నరకం నుంచి బయటపడదామా అని ఆరాటంగా ఉంది. అప్పటికి వేదిత యింకా అత్తవారింట్లోనే ఉంది. అయినా ఆమెను గురించి ఆలోచించేటంతటి తీరికగాని, జ్ఞాపకంగాని అతని కప్పుడు లేవు. అతని ధ్యాసంతా ఆమెరికాలో ఉంది. ఇప్పుడు ఆ ఫోటోలను ఎదురుగా పెట్టుకుని యింతటి సహజ సౌందర్యం అక్కడ తనకి కనిపించిందా అని ఆలోచిస్తున్నాడు. ఆకస్మికంగా అతనికి వాళ్ళ వంటి మీద అర్థంలేని తెలుపుమీద వాళ్ళు తొడుక్కునే దుస్తులమీద లాలిత్యం దోబూచులాడని వాళ్ళ శరీర సౌష్టవాల మీద ఏవగింపు కలిగింది. కాసేపు ఆ ఫోటోలను చూస్తూ ఆనందించి తర్వాత డ్రాయరు సొరుగులో పెట్టి తాళం వేశాక లేచి బీరువా దగ్గరకు వెళ్ళాడు. అందులోంచి విస్కీబాటిల్, గాజుగ్లాసు తీసి, బీరువా తలుపుమూసి టేబుల్ దగ్గర కొచ్చాడు. గాజుగ్లాసులో కాస్త విస్కీ వొంపుకుని, గాజుకూజాలోని నీళ్ళతో గ్లాసునంతా నింపి, కుర్చీలో కూర్చుని కొంచెం కొంచెం త్రాగసాగాడు.

 aa raatri padukunte tambura pattukuni, vrellu kadalistuu kamaneeyamgaa gaanam chese vedita swaroopame athani kannulamundu cheetikee matiki saakshaatkarinchasaaginda. okaroju vekuvajamune lechi, thoorpuna tolirekhalu vichukoka munde kemera bhujana tagilinchukuni etivaipu nadichi vellaadu. etiki avatalivaipu oo gangaravi chettu vundi. daani venuka nilabadi chettuku aanukuni sigarettu kalchukuntunnadu. aa samayamlo tanu chestunna pani anauchityam anigani, kusamskaram anigani ataniki anipinchaledu. tanani chusi atanu siggupadaledu. kramangaa thoorpuna errani kaanti udayinchi, aa kaanti vividha kiranaalugaa bhoomimeedaku vyaapinchasaagindi. etilo jalajala paarutuunna neeru erraga merustuu shonima kaantulni virajimmasaagindi. gangaravichettumeeda goollaloni pakshulu kalakalaravam chestu gaaliloki lechayi. sisiraramuvu kavatamvalla gaaliki chuttuprakkala chetlameeda aakulu oka tokatigaa raalipadutunnaayi. dooraana tellani velugu talukkumani merisindi. manchineetikani binde teesukuni, melimusugu vesukuni vedita hamsala nadichivachindi. seshashai apratibhudayaadu. athani chetulu vonikaayi. aameku taanu ekkada kanabadatano ani baga chettuchaatuku jarigi nilchunnadu. vedita baga daggaraku vachindi. eta daapuna naalugayidu chalamalu tiyyabadi unnaayi. aa samayamlo akkada mohanamurthy ayina vedita, chettuchaatuna dongalaa ponchivunna sheshashaayee tappa evaruu leru. palleprajalu manchineeru teesukupotaanikani inka ravadam modalidaledu. vedita oka chalamadaggara nilabadi bindelo neellu nimpukovataanikani krindiki vangindi. melimusugu krindiki jaarindi. kemerameeda athani cheyyivonikindi. kemera click mandi. vedita neellu nimpukuni oka chetto binde bhujaniki aanchukuni, maro chetto melimusugu sarichesukundi. malli kemera click mandi. vedita venudirigi chankalo bindetho oorivaipugaa vellipotondi. mallee kemera click mandi.  adhe roju basteeki velli aa photolu printu cheyinchuku vachaadu. aa raatri bhojanam chesaka tana gadilo table mundu kurcheelo kuurchuni aa photolanu mundu pettukuni deekshagaa pariseelistunnaadu. meli musugu jaarinappudu aame juttu mudiveedi undi. appudu veedindo, leka asalu mudi vesukoledo,munduku vanginappudu aame kurulu rendu bhujala meedugaa krindiki jarai. entha vottugaa, andamgaa unnaayi aame shirojaalu! krindiki vonginappudu aame pamitakuda kaasta prakkaku toligindi. entha mugdamanoharamaina aame yavvanam! meli musugu savarinchu kuntunnappudu teesina rendava chitram vanka athani drushti maralindi. andulo ataniki vaastavamaina hindu vanita chuuparulni paravasulni chese naajuukutanam, ennaalla krindato atanu marichipoyina sampradaayam, andaruu ilaa unte bagundunane bhranti kaliginche sahajatvam kanipinchaayi. moodava chitram aame binde teesukuni vayyaaramgaa kadali vellipotunnappudu venukanundi teesinadi, asalaina ajanta shilpam, nijamaina stree soundaryam venukavaipu nundi chusinappude vyaktamavutundanna nischayaaniki vachaadu. pothaposinatlu unna vigraham, e bhaganika bhagam chakkaga amirinatlunna sareera.... atanu vivasudaipoyaadu. athani manasu sampullamanamai mukham prapullamai dyotakamaindi. tana drushtilo, aalochanalo emayina doshamunnada ani samsayam kaligindi. prati okkaruu aamenu pavitrabhaavamto chustunnappudu tanake aame andachandaalani gurinchi, laavanyaanni gurinchi endukilanti oohalu utpannamavutunnaayi? tanu antati kamandhuda? kamandhude kaavachhu. adhi manishiki asahajam kaadu. oka yavvanavati apurva soyagaannii, vilaasaannii chusi vivasudavatam prakruti viruddhamu avutundaa? athani aalochanlaku atanike navvu vachindi. tanu americalo naalugendlaku paiga undi vachaadu. aa desamlo nishedhamane maata atanu vismarinchaadu. swagraamamlo unnappudu tanaku gala nammakaalanu visarjinchaadu,maamsam bhujinchaadu, madyam sevinchaadu. andagattelato yadhechchagaa viharinchaadu. pedda pedda vinduluu, vinodaalalo palgoni dancelu cheshaadu. athani anubhavaaniki haddulu levu. khushiga, vilaasamgaa, mattugaa kaalam gadipadu. modatlo athanuu chaadastamgaa, mandasamgaa kontakaalam gadipadu. athani sahapaati, oo america mitrudu atanni puurtigaa marchesadu. saayi manobhavalu, aadavaallani gurinchi atanikanna mruduvaina abhipraayaaluu avagatam chesukuni aa mitrudu tana siddhaantaalanu ataniki bodhinchasaagaadu. "ai cont edor umen, ai noo onlee hou tu en jaay har" anevaadu. krama kramangaa aa maatalu saayiki talakekkaayi. tana paata paddhatulaki swasticheppi. kotta kavacham dharinchi, american mitrudni anusarinchi munduku saagaadu. aa mattulo, noothana oravadilo tandri chanipoyinatlu inti daggarnunchi vachina kebul kuudaa atanni kadilinchaledu. yem chestam? musaladu mahaa bratikite yinko rendellu bratikenu. kaasta mundugaa poyadu. nee nippudu velli yem chestaanu?" annadu traagina maikamlo vaalukurchiilo venakkivaali kallu moosukuntu. kaani athani mitrude ataniki nisha vadalagotti, balavantanchesi vimaanaasrayandaakaa teesukuvelli plain ekkinchaadu. atanu swagraamaaniki vachi sarigga padi rojulunnadante, kalagaapulagamgaa, yaantrikamgaa, hadavudiga edho tantu jaripistuu mullameeda gadipinatlu gadipadu. eppudu ee narakam nunchi bayatapadadama ani aaraatamgaa undi. appatiki vedita yinka attavaarintlone undi. aina aamenu gurinchi aalochinchetantati teerikagaani, ghnaapakamgaani athani kappudu levu. athani dhyaasanta aamericaalo undi. ippudu aa photolanu edurugaa pettukuni yintati sahaja soundaryam akkada tanaki kanipinchindaa ani aalochistunnadu. aakasmikamgaa ataniki vaalla vanti meeda ardhamleni telupumeeda vaallu todukkune dustulameeda lalityam dobuchuladani vaalla sareera soushtavaala meeda evagimpu kaligindi. kasepu aa photolanu chustuu aanandinchi tarvaata draayaru sorugulo petti taalam vesaaka lechi beeruva daggaraku vellaadu. andulonchi visckibatil, gajuglasu teesi, beeruva talupumusi table daggara kochadu. gajuglasulo kaasta viski vompukuni, gajukujaloni neellatho glasunanta nimpi, kurcheelo kuurchuni konchem konchem traagasaagaadu.